काठमाडौं, पुस १५ गते । त्रिमूर्ति निकेतनका अध्यक्ष इन्दिरा प्रसाईले कविशिरोमणि लेखनाथ पौड्यालको १३१ औँ जयन्तीका अवसरमा सञ्चारग्रामस्थित लेखनाथ पौड्यालको पूर्णकदको सालिकमा माल्यार्पण गर्नुभएको छ । सोही अवसरमा नाट्यसम्राट् बालकृष्ण सम र महाकवि लक्ष्मीप्रसाद देवकोटाका पूर्णकदको सालिकमा पनि माल्यार्पण गरियो ।
कार्यक्रममा कविहरू प्रल्हाद पोखरेल, डा.शैलेन्दुप्रकाश नेपाल, बाबा वस्नेत, यादव भट्टराई र ललिता दोषीले कविता वाचन गर्नुभएको थियो ।
२००८ साल असार २९ गते पौड्याललाई राजा त्रिभुवनद्वारा कविशिरोमणिको पद्वी र मासिक दुई सय रुपियाँ आजीवन भत्ता प्रदान गरिएको थियो ।
लेखनाथ पौड्याल, बालकृष्ण सम र लक्ष्मीप्रसाद देवकोटा २००९ सालमा दार्जीलिङ जाँदा त्यहाँका त्रिरत्न सूधपा अर्थात् सूर्यविक्रम ज्ञावाली, धरणीधर शर्मा र पारसमणि प्रधानद्वारा पौड्याल, सम र देवकोटालाई त्रिमूर्तिको पद्वीले सम्मान गरिएको थियो ।
पौड्यालका दुई दर्जन जति कृति प्रकाशनमा आए । पौड्याललाई मरणोपरान्त २०२६ सालमा त्रिभुवन प्रज्ञापुरस्कार प्रदान गरिएको थियो । २०२२ सालको शिवरात्रि अर्थात् फागुन ७ गते कविशिरोमणि पौड्यालको देहावसान भएको थियो ।
दिपायल–सिलगढी नगरपालिकाका नगरप्रमुख मञ्जु मलासी सुदुरपश्चिम प्रदेशमा एक जना मात्र महिला नगरप्रमुख हुनुहुन्छ । तत्कालीन नेकपा एमालेको तर्फबाट निर्वाचित मेयर...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी
काठमाडौँ, मङ्सिर १० गते । माल्दिभ्सका राष्ट्रपति अब्दुल्ला यामिन अब्दुल गैयुमले दक्षिण एसियाली राष्ट्रहरुबीचको व्यापार विस्तारबाट आपसी समझदारी बढाउनुका साथै साझा समृद्धिलाई पनि अघि बढाउने विश्वास व्यक्त गर्नुभएको छ ।
अठारौँ सार्क शिखर सम्मेलनलाई आज यहाँ सम्बोधन गर्दै उहाँले आपसी विश्वास नभइकन व्यापार बढ्न नसक्ने र यसका लागि नविनतम प्रविधि र सही नेतृत्व आवश्यक हुने बताउनुभयो ।
यस क्षेत्रका एक चौथाइ जनताको विश्वरङ्गमञ्चमा आवाज पुग्न नसकेको वास्तविकता औँल्याउँदै उहाँले यहाँका आवाजलाई विद्यमान परिस्थिति अनुकूल मुखरित गर्नुपर्नेमा जोड दिनुभयो ।
विभिन्न सम्भावना भएर पनि गरिबीले व्याप्त यस क्षेत्रको विकासमा विद्यमान सम्पदालाई अधिकतम रुपमा उपयोग गर्नुपर्ने उहाँले बताउनुभयो ।
सार्क स्थापनाको ३० वर्षमा कृषि, शिक्षा, स्वास्थ्य, ऊर्जालगायतका धेरै क्षेत्रमा सहयोगको क्रम बढेको बताउँदै उहाँले सार्कको संस्थागत सुधारको प्रशंसा गर्नुभयो ।
आफू समुद्री सतहको देशबाट विश्वकै सर्वोच्च शिखर सगरमाथा भएको देशमा आउन पाएकामा खुसी व्यक्त गर्दै उहाँले भन्नुभयो “हालका वर्षहरुमा जलवायु परिवर्तनका कारण माल्दिभ्सलगायत यस क्षेत्रमा परेको असर न्यूनीकरणका लागि साझा प्रयास आवश्यक हुन्छ ।”
जलवायु परिवर्तनको मुद्दा अहिले पछि परिरहेको उल्लेख गर्दै उहाँले यो मुद्दालाई उचित प्राथमिकता दिनुपर्ने आवश्यकता औँल्याउनुभयो ।
भारतका प्रधानमन्त्री नरेन्द्र मोदीको छिमेकी राष्ट्रलाई पहिलो प्राथमिकता दिने नीतिले यो क्षेत्रको सामूहिक आवाज विश्वमा पु¥याउन मद्दत गर्ने विश्वास उहाँले व्यक्त गर्नुभयो ।
सार्क क्षेत्रका पर्याप्त सम्भावनाबारे कुनै शङ्का नरहेको चर्चा गर्दै राष्ट्रपति गैयुमले भन्नुभयो – हाम्रो विश्वासमा हामी अडिग हुनुपर्छ ।
दक्षिण एसियाली नेताहरुको हातमा अर्बौं मानिसको जनजीविकाको सवाल रहेको र यस क्षेत्रलाई विश्वकै एउटा शक्तिशाली क्षेत्रका रुपमा चिनाउन यहाँका नेताहरु सफल हुनेमा शङ्का नभएको विचार पनि उहाँले व्यक्त गर्नुभयो । रासस
दिपायल–सिलगढी नगरपालिकाका नगरप्रमुख मञ्जु मलासी सुदुरपश्चिम प्रदेशमा एक जना मात्र महिला नगरप्रमुख हुनुहुन्छ । तत्कालीन नेकपा एमालेको तर्फबाट निर्वाचित मेयर...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी